**PRVI HRVATSKI ROMAN, PETAR ZORANIĆ*- PLANINE***

***Planine*** je naslov prvog hrvatskog romana, kojeg je napisao i [20. rujna](https://hr.wikipedia.org/wiki/20._rujna) [1536.](https://hr.wikipedia.org/wiki/1536.) završio [Petar Zoranić](https://hr.wikipedia.org/wiki/Petar_Zorani%C4%87), a objavljen je u [Veneciji](https://hr.wikipedia.org/wiki/Venecija) (*Mlecima*) [1569.](https://hr.wikipedia.org/wiki/1569.), nakon piščeve smrti.[[1]](https://hr.wikipedia.org/wiki/Planine_%28roman%29#cite_note-narod-1)

To je pastirsko-alegorijski [roman](https://hr.wikipedia.org/wiki/Roman) (čest tip proze u tom razdoblju), pisan u prozi i stihu. Radi se o jedinstvenom djelu te vrste u hrvatskoj književnosti, s preuzetim motivima iz latinske i talijanske književnosti te vidljivim utjecajem [Vergilija](https://hr.wikipedia.org/wiki/Vergilije%22%20%5Co%20%22Vergilije), [Ovidija](https://hr.wikipedia.org/wiki/Ovidije%22%20%5Co%20%22Ovidije), [Dantea](https://hr.wikipedia.org/wiki/Dante), [Boccacia](https://hr.wikipedia.org/wiki/Boccaccio%22%20%5Co%20%22Boccaccio), [Petrarke](https://hr.wikipedia.org/wiki/Francesco_Petrarca%22%20%5Co%20%22Francesco%20Petrarca), [Jacopa Sannazara](https://hr.wikipedia.org/w/index.php?title=Jacopo_Sannazaro&action=edit&redlink=1" \o "Jacopo Sannazaro (stranica ne postoji)) (autor pastirskog romana *Arcadia*), ali i domaćih književnika poput [Marka Marulića](https://hr.wikipedia.org/wiki/Marko_Maruli%C4%87) i hrvatskih [začinjavca](https://hr.wikipedia.org/wiki/Za%C4%8Dinjavci).[[1]](https://hr.wikipedia.org/wiki/Planine_%28roman%29#cite_note-narod-1)

[Roman](https://hr.wikipedia.org/wiki/Roman) se sastoji od 24 poglavlja, a u uvodu se nalazi posveta ninskom kanoniku Mateju Matijeviću. Opisuje put pastira Zorana po njegovom zavičaju- zadarska okolica, slavi i veliča ljepotu svoga rodnog kraja- imaginarni put koji traje 7 dana

- u sebi sadrži pjesma što ih pjevaju pastiri

- vila u romanu simbolizira domovinu Hrvatsku

- likovi: Zoran – pjesnik, vila Zorica, vila Dejanina, pastir Marul

- tema: Prisutna domaća stvarnost rodoljubnog osjećaja. Zoranova želja da se oslobodi ljubavi, no na kraju shvaća da je bit života u duhovnim vrijednostima.

*"Planine"* su pisane u vrijeme velike turske opasnosti, a svijest o tome nadahnula je i [Zoranićevo](https://hr.wikipedia.org/wiki/Petar_Zorani%C4%87%22%20%5Co%20%22Petar%20Zorani%C4%87) djelo; ona ga je i prožela domoljubnim zanosom, pred kojim blijede i povlače se sve pjesnikove osobne brige, nevolje i želje. *"Planine"* su zapravo [alegorija](https://hr.wikipedia.org/wiki/Alegorija): one su [san](https://hr.wikipedia.org/wiki/San), prenesen u tobožnji Zoranov put od [**Nina**](https://hr.wikipedia.org/wiki/Nin)morem do **[Starigrada](https://hr.wikipedia.org/wiki/Starigrad%22%20%5Co%20%22Starigrad) pod**[**Velebitom**](https://hr.wikipedia.org/wiki/Velebit), a otuda uzbrdo, [**Paklenicom**](https://hr.wikipedia.org/wiki/Paklenica), preko [**Velebita**](https://hr.wikipedia.org/wiki/Velebit)**, pa od**[**Like**](https://hr.wikipedia.org/wiki/Lika)**prema**[**Dinari**](https://hr.wikipedia.org/wiki/Dinara), da bi se rijekom [**Krkom**](https://hr.wikipedia.org/wiki/Krka)**spustio do**[**Šibenika**](https://hr.wikipedia.org/wiki/%C5%A0ibenik)**i otuda morem natrag do**[**Nina**](https://hr.wikipedia.org/wiki/Nin). Praćeno stihovima [petrarkističkog](https://hr.wikipedia.org/w/index.php?title=Petrarkizam&action=edit&redlink=1) i pastirskoga glasa, [Zoranićev](https://hr.wikipedia.org/wiki/Petar_Zorani%C4%87%22%20%5Co%20%22Petar%20Zorani%C4%87) roman, oživljujući arkadijsku idilu prirode, odjekuje "tužbenim pojem pastirov od rasute bašćine", ali se i odziva na prigovor vile Hrvatice u perivoju od slave (poglavlje XX.): ona prekorava Hrvate, koji *mnozi mudri i naučeni jesu, ki sebe i jazik svoj zadovoljno pohvaliti i naresiti umili bi"*, ali se oni stide svoga *jezika hrvackoga* i radije pišu tuđim jezicima. Tako je Zoranić tri stoljeća prije [Ilirskoga pokreta](https://hr.wikipedia.org/wiki/Ilirski_pokret%22%20%5Co%20%22Ilirski%20pokret) stao u obranu [hrvatskog jezika](https://hr.wikipedia.org/wiki/Hrvatski_jezik), što je jedna od najvažnijih značajki ovog djela.